有調查估計，去到2026年，全球嘅5G資料用量會去到1,676EB(1EB等如10億GB)，年均複合增長率達到63%。要應付不斷上升嘅5G用量，除咗不斷增加頻譜數量之外，增建基站去分流亦係提升網路表現嘅一個方法，心水清嘅讀者可能會問，平時見嗰啲基站高過個人，唔係每個地方都咁容易加站。其實有一個叫小基站(small cell)嘅東西，佢體積細，用電量又低，好容易加裝喺室內同室外，有助解決網路擠塞問題，對提升網路表現極有幫助，所以要應付不斷上升嘅用量，密集式興建5G小基站係一個最有成本效益嘅方案。